burgasdotpro/wikipedia huggingface dataset:
Inzula (budova)

Inzula (množné číslo "inzuly") predstavujú v architektúre starovekého Ríma veľké nájomné domy pre nižšie a stredné triedy obyvateľstva (plebej). V prízemí sa nachádzali taverny, dielne a obchody. Ich obyvatelia žili v jednotlivých poschodiach.
Urbanizácia väčších rímskych miest spôsobila veľký dopyt po bývaní v blízkosti centra mesta. Samostatné domy boli pre väčšinu Rimanov luxusom, ktorý si mohli dovoliť len tí bohatí. Z tohto dôvodu sa začalo so stavbou nájomných bytových domov. Takéto domy boli väčšinou stavané s minimálnymi nákladmi a mnohokrát zo špekulatívnych dôvodov. Ich konštrukcia bývala nevalného charakteru, boli náchylné k požiarom a zrúteniam. Kvôli týmto nebezpečenstvám bývali byty v najvyšších poschodiach najlacnejšie a zároveň aj najmenej žiadané.
Inzuly mohli mať až 6 alebo 7 poschodí. Niektoré mali dokonca aj 8 a 9 poschodí, ale také boli postavené ešte predtým, než boli vydané obmedzenia veľkosti stavaných domov. V inzule mohlo žiť až 40 ľudí na iba . V každej sa väčšinou nachádzalo 6 až 7 bytov.
Kvôli nebezpečenstvu ohňa a zrútenia bola výška inzuly obmedzená cisárom Augustom na 70 rímskych stôp () a následne, po veľkom požiari Ríma, cisárom Nerom na 60 rímskych stôp (). V čase najväčšieho rozvoja Ríma sa tu nachádzalo až 50 000 inzul v porovnaní s 2000 súkromnými domami (tzv. domus).
Rovnako ako domy majetných Rimanov, boli aj inzuly vybavené vodovodmi a kanalizáciou, ako je popisované v Strabónovom diele.
Názov "insulae" bol odvodený od latinského výrazu pre ostrovy. Tieto budovy totiž z vtáčej perspektívy vyzerali ako ostrovy ohraničené zo všetkých strán okolitými ulicami.
Rimania boli prvou civilizáciou, ktorá začala stavať bytové domy.
HK Nitra (hádzaná)

 
HK Nitra bol slovenský hádzanársky klub žien, ktorý sídlil v Nitre. Vznikol v roku 1955 pod názvom "TJ Plastika Nitra". Bol 2-násobný majster Slovenska, 2-násobný víťaz Slovenského pohára a niekoľkonásobný medailista z najvyššej slovenskej súťaže. Niekoľkokrát účinkoval v európskych súťažiach, v ktorých sa ešte v 70. rokoch dvakrát dostal do štvrťfinále Európskeho pohára majstrov. Po úspešnom pôsobení v 90. rokoch v slovenskej extralige družstvo žien postúpilo aj do prvého ročníka česko-slovenskej interligy, v ktorej však skončilo posledné, rovnako ako aj v prelínacej časti a zostúpilo do 1. ligy. Do WHIL sa vrátilo až v sezóne 2007/08. Opätovne skončilo posledné a zostúpilo do 1. ligy, v ktorej zotrvalo až do sezóny 2010/11. V roku 2011 kvôli problémom s halou už prihlášku do ligy neposlalo a v roku 2012 ukončil klub svoju činnosť. 
Úspechy.
Najvyššia česko-slovenská súťaž:
Najvyššia slovenská súťaž:
Slovenský pohár:
Vanessa Paradisová

Vanessa Paradisová (; * 22. december 1972 Saint-Maur-des-Fossés, Francúzsko) je francúzska speváčka, herečka a modelka. 
Známou sa stala svojou piesňou „Joe le taxi“ (slovensky „Taxikár Joe“) už v roku 1987, v čase, keď mala len 14 rokov. Jej mladšia sestra Alysson je tiež herečkou.
V rokoch 1998-2012 žila s partnerom Johnnym Deppom, s ktorým má dve deti - dcéru Lily-Rose Melody Deppovú (* 27. máj 1999) a syna Johna Christophera Deppa III. (* 9. apríl 2002). Dňa 20. júna 2012 pár oficiálne potvrdil svoj rozchod.
Zoznam vrcholov v Javorí

Zoznam vrcholov v Javorí zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Isabelle Carréová

Isabelle Carréová (; * 28. máj 1971, Paríž, Francúzsko) je francúzska divadelná a filmová herečka, držiteľka Césara a divadelnej "Molièrovej ceny".
Životopis.
Je dcérou dizajnéra a sekretárky. Má dvoch bratov a detstvo prežila v siedmom parížskom obvode.
V pätnástich rokoch sa osamostatnila a hoci sa pôvodne chcela stať tanečnicou, začala potom študovať herecké kurzy. Už od mladosti je veľkou obdivovateľkou Romy Schneider. Neskôr, v rokoch 1989-1990 študovala na ENSATT (École nationale supérieure des arts et techniques du théâtre).
K významnejším filmom, v ktorých hrala, patria napríklad "Les Sentiments" (2003), "Coeurs " (2006) alebo "Le Refuge" ( 2009). Počas kariéry bola, okrem získaného Césara, ešte celkom sedemkrát na neho nominovaná.
Angažuje sa tiež spoločensky, a to v humanitárnych aktivitách. V auguste 2006 sa vydala za producenta Bruna Peseryho, s ktorým má syna a dve dcéry.
Zoznam vrcholov v Ostrôžkach

Zoznam vrcholov v Ostrôžkách zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Kozích chrbtoch

Zoznam vrcholov v Kozích chrbtoch zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov vo Vysokých Tatrách

Zoznam vrcholov vo Vysokých Tatrách zahŕňa pomenované vrcholy s nadmorskou výškou nad Hoci sú Vysoké Tatry „len“ geomorfologickou časťou Východných Tatier a tie podcelkom pohoria Tatry, sú vďaka svojej jedinečnosti zaradené do zoznamu medzi ostatné slovenské horstvá.
V plošne neveľkých Vysokých Tatrách bolo popísaných približne 1000 štítov, veží a vežičiek. Pre zostavenie zoznamu je nutné zvoliť dodatočné kritéria pre zaradenie vrcholov, tak ako v podobných zoznamoch najvyšších vrchov. Autori zoznamov tatranských vrcholov na webe "Peaklist.org" použili ako kritérium prominenciu nad 100 metrov a výšku nad 2000 m n. m. Tieto kritériá spĺňa 29 vysokotatranských štítov, z ktorých sa 25 nachádza v slovenskej časti pohoria, 2 na hraničnom hrebeni a 2 v poľskej časti Tatier. Všetky vrcholy presahujú
Hybridná vojna

Hybridná vojna je vo vojenskej stratégii zmes konvenčnej vojny, nekonvenčnej vojny a kybernetickej vojny. Hybridné hrozby môžu predstavovať kombináciu pravidelných, nepravidelných, teroristických a kriminálnych skupín, ktoré sú decentralizované ale vzájomne združené a smerujúce k jednotnému vojenskému cieľu, čím získavajú možnosti, ktorých boli v minulosti schopné len celé krajiny. Hybridné vojenské operácie môžu byť vykonávané ozbrojenými silami štátnych útvarov ale aj neštátnymi silami. Rôznorodé operácie môžu vykonávať rôzne vojenské jednotky alebo zvlášť pripravení príslušníci jednej jednotky, avšak sú všeobecne operačne a takticky koordinované na bojisku tak, aby pôsobili synergicky vo fyzickom aj psychologickom rozmere konfliktu vďaka subverzii (podvratná činnosť).
Pre hybridné vojenské konflikty, je charakteristické zotretie rozdielu medzi mierom a vojnou. Ozbrojený konflikt tohto typu sa môže začať bez oficiálneho vyhlásenia vojny a neprebieha podľa typických zvyklostí, aké sú známe z dejín. Môže rýchlo destabilizovať aj prosperujúci štát a jeho obyvateľstvo uvrhnúť na pokraj humanitárnej krízy alebo občianskej vojny. Z hľadiska počtu obetí a škôd, môže byť takáto nevyhlásená vojna rovnako ničivá ako klasický ozbrojený konflikt.
Pod týmto termínom boli v minulosti chápané aj útoky s pomocou nukleárnych, chemických a biologických zbraní, improvizovaných výbušných zariadení a informačnej vojny.
Stratégia hybridnej vojny predstavuje veľmi silný a komplexný spôsob vedenia ozbrojeného konfliktu. Kombináciou pohyblivej vojny s diverznými akciami sa agresor snaží vyhnúť svojej jasnej identifikácii a následnej odplate. Bojové operácie majú zvyčajne flexibilný a komplexný priebeh a vyžadujú vysoko adaptabilnú a pružnú reakciu. Ozbrojený boj veľkých vojenských zoskupení ustupuje do pozadia pred operáciami malých jednotiek, ktoré môžu vďaka sofistikovaným informačným systémom viesť boj bez významných operačných prestávok. Využíva sa asymetrická stratégia, ktorá dovoľuje úspešne využívať v boji slabšie miesta napr. aj silnejšieho protivníka. Významným novým trendom je využitie zbraní, ktoré môžu pôsobiť v hlbokom tyle nepriateľa a robotických zbraní, napr. bezpilotných lietadiel. Psychologická, informačná alebo ekonomická vojna vedená paralelne môže mať obrovský efekt a často môže presiahnuť akékoľvek výsledky ozbrojených operácií. Nezriedka môžu byť ozbrojené sily zasadené do konfliktu kamuflované pod mandátom mierových síl, ktoré majú v oblasti upokojiť situáciu, pričom môžu v skutočnosti predstavovať okupačné sily.
Väčšinou sa za príklad hybridného konfliktu považujú boje medzi palestínskym hnutím Hamas a Izraelskou armádou, alebo rusko-ukrajinská vojna.
Start Me Up

„Start Me Up“ je skladba anglickej rockovej skupiny The Rolling Stones, z ich albumu "Tattoo You" z roku 1981. Bola vydaná ako hlavný singel z albumu a dosiahol 1. miesto v Austrálii, 2. miesto v americkom rebríčku Billboard Hot 100 a 7. miesto v britskom rebríčku UK Singles Chart.
Dominique Blancová

Dominique Blancová, neprechýlene Dominique Blanc (* 25. apríl 1956, Lyon, Francúzsko) je francúzska divadelná a filmová herečka, niekoľkonásobná držiteľka Césara a divadelnej "Molièrovej ceny".
Život a kariéra.
Pochádza z piatich súrodencov. Herectvo študovala na parížskej škole "Cours Florent". Vo svojich hereckých začiatkoch spolupracovala s Patricom Chéreau a hrala len v divadle, najmä v hrách A. P. Čechova, alebo napríklad v "Peer Gynt" Henrika Ibsena.
V roku 1986 hrala vo filme "La Femme de ma vie," postavu alkoholičky, ktorá jej vyniesla nomináciu na Césara. Tiež s ňou začali rýchlo spolupracovať významní režiséri, napríklad Claude Sautet, Louis Malle, alebo Claude Chabrol.
V 90. rokoch 20. storočia dosiahla mimoriadne úspechy vo filme i divadle a stala sa jednou z mála herečiek vysoko cenených aj umeleckou kritikou. Niekoľkokrát bola nominovaná na Césara a za filmy "Milou en mai", "Indochine" a "Ceux qui m'aiment prendront le train" ocenenie získala. Za ďalšiu Ibsenovu drámu, "Dom bábik" získala v roku 1998 "Molièrovu cenu".
V roku 2001 získala svojho štvrtého Cézara za film "Zostaňme spolu (Stand-by)". Z mnohých ďalších filmov možno považovať za významný napríklad film "L' Autre" za ktorý okrem ďalšej nominácie na Césara získala "Volpiho pohár" pre najlepšiu herečku na Benátskom filmovom festivale. V divadle hrala v Racinovej "Faidre", alebo v známom diele "Bolesť" od Marguerite Duras, ktoré niekoľko rokov uvádzala na niekoľkých rôznych francúzskych divadelných scénach a za ktoré potom v roku 2010 získala ďalšiu Molièrovu cenu.
V roku 1999 bola členkou poroty na Filmovom festivale v Cannes a v roku 2001 na nemeckom festivale Berlinale.
Je vydatá a má dve dcéry.
Pstruží potok

Pstruží potok je prírodná rezervácia ev. č. 1358 neďaleko obce Stará Ves v okrese Bruntál. Oblasť spravuje AOPK ČR Správa CHKO Jeseníky.
Ochrana.
Predmetom ochrany je pramenisko a mokrade s typickou vegetáciou, tokanisko tetrova hoľniaka.
Karl Josef Becker

Karl Josef kardinál Becker (* 18. apríl 1928, Kolín nad Rýnom† 10. február 2015, Rím) bol nemecký rímskokatolícky kňaz, kardinál, jezuita.
Životopis.
Do jezuitského rádu vstúpil 13. apríla 1948 a na kňaza bol vysvätený 31. júla 1958. Dlhoročný profesor Pápežskej Gregoriánskej univerzity a konzultorom Kongregácie pre náuku viery. Jeho vymenovanie kardinálom diakonom bolo oznámené 6. januára 2012 (titulárny kostol "San Giuliano Martire"), oficiálne sa tak stalo na konzistóriu 18. februára 2012. Vzhľadom na to, že v čase vymenovania mu bolo už viac ako 80 rokov a nemohol sa tak zúčastniť konkláve, jeho Kardinálska hodnosť má predovšetkým čestný význam.
Pantarkes

Pantarkes alebo Pantarkés ("Pantarkes" /iný prepis "Pantarkés") môže byť:
Kolégium (katolícka vysoká škola)

Kolégium (lat. collegium = spoločenstvo) je katolícka vysoká škola zameraná hlavne na prípravu duchovných; kňazský seminár.
Richard Gere

Richard Tiffany Gere (* 31. august 1949, Philadelphia, Pensylvánia, USA) je americký filmový herec.
Život.
Narodil sa vo Philadelphii v anglicko-írskej rodine. Jeho otec, Homer George Gere, vlastnil malú poisťovňu a jeho matka, Doris Anna Tiffany, bola žena v domácnosti. Pochádza z piatich detí, má tri sestry a jedného brata.
V roku 1967 absolvoval strednú školu "North Syrakus", kde vynikal v gymnastike a hudbe (hral na klavír, gitaru a trúbku), a vstúpil na "Univerzitu Massachusetts Amhest", kde si vybral ako odbor filozofiu a východné náboženstvá, školu ale po dvoch rokoch opustil.
Kariéra.
Svoju prvú hlavnú úlohu dostal v roku 1973 a potom sa v 70. rokoch objavil v hollywoodskej sexuálne ladenej detektívke "Looking for Goodbar" (1977). Dostal tiež hlavnú úlohu vo filme "Nebeské dni" ("Days of Heaven") z roku 1978. Jeho herecká kariéra a popularita začali prudko stúpať po roku 1980 najmä vďaka úspešnému filmu "American Gigolo" z roku 1982. Neskôr sa stal mužom, ktorý sa objavoval pravidelne na hlavných stranách amerických módnych časopisov.
Odozva jeho rolí v 80. rokoch kolísala medzi úspechom a neúspechom. Po uvedení filmu "Vnútorné záležitosti" ("Internal Affairs") v roku 1990 a svetovo presláveného romantického snímke "Pretty Woman" (1990), kde hral po boku Julie Robertsovej, zostal na výslní a dostal úlohy vo filmoch z 90. rokov. Boli to fílmy ako "Návrat Sommersbyho" ("Sommersby") v roku 1993, "Prvotný strach" ("Primal Fear", 1996) a v roku 1999 "Nevesta na úteku". Časopis "People" ho v roku 1999 vyhlásil za "najzvodnejšieho živého muža".
V roku 2002 obdržal Zlatý glóbus za film "Chicago" a hral vo filmoch "Neverná" ("Unfaithful") a "Proroctvo z temnôt" ("The Mothman Prophecies"), ktoré boli vcelku úspešné.
Bol zvolený za "muža roka" ("Man of the Year") pre rok 2006.
Súkromný život.
V rokoch 1991 - 1995 bol ženatý s modelkou Cindy Crawford. V roku 2002 sa po sedemročnej známosti oženil s modelkou a herečkou Carey Lowell. Majú spolu syna Homera Jamesa Jigmea, ktorý sa narodil v roku 2000. Ich manželstvo však od septembra 2013 stojí pred rozvodom. Dôvodom je túžba Lowell po spoločenskom živote, ktorého sa Gere naopak stráni.
Richard Gere je známy ako budhista a aktívny zástanca tibetského dalajlámu. Je tiež vytrvalým obhajcom ľudských práv v Tibete. Angažoval sa aj v medzinárodnej kampani pre Tibet. Propaguje tiež boj proti príčinám a nebezpečenstvu AIDS, hlavne v Indii. O tejto záležitosti aktívne rokoval i s prezidentom USA Georgeom W. Bushom a žiadal ho o podporu pri výskume tejto choroby.
Franz-Franz

Franz-Franz je prírodná rezervácia ev. č. 2086 neďaleko obce Dolní Moravice v okrese Bruntál. Oblasť spravuje AOPK ČR Správa CHKO Jeseníky.
Ochrana.
Predmetom ochrany je pozostatok pralesovitého typu porastu so zvlášť chránenými druhmi fauny; zimovisko podkovára krpatého.
Nová Ves (Dolní Moravice)

Nová Ves je dedina, časť obce Dolní Moravice v okrese Bruntál. Nachádza sa asi na západ od Dolní Moravice.
Nová Ves leží v katastrálnom území Nová Ves u Rýmařova o rozlohe .
Nová Ves je pôvodne banícka obec založená v roku 1604. Na jej katastri sa nachádza rozsiahly banský komplex Franz-Franz rozfáraný do hĺbky cca 100 metrov, ktorý je najväčšou historickou baňou na striebronosný galenit v Českom Sliezsku. Hlavná etapa ťažby rudy patrí pred rok 1500. Ložisko bolo a je významnou mineralogickou lokalitou, známou hlavne sekundárnymi minerálmi ako je pyromorfit, anglesit a ceruzit.
Vývoj počtu obyvateľov.
Počet obyvateľov Novej Vsi podľa sčítania alebo iných úradných záznamov:
V Novej Vsi je k februáru 2015 evidovaných 126 adries (dočasné alebo rekreačné objekty). Pri sčítaní ľudu roku 2001 tu bolo napočítaných 43 domov, z toho 6 trvale obývaných.
Horní Moravice

Horní Moravice () je západná časť obce Dolní Moravice v okrese Bruntál. Prechádza tu cesta II / 445.
Horní Moravice je tiež názov katastrálneho územia o rozlohe 4,45 km2.
Vývoj počtu obyvateľov.
Počet obyvateľov Hornej Moravice podľa sčítania alebo iných úradných záznamov:
V Horní Moravici je k februáru 2015 evidovaných 75 adries (dočasné alebo rekreačné objekty). Pri sčítaní ľudu roku 2001 tu bolo napočítaných 43 domov, z toho 23 trvalo obývaných.
Pantarkes z Élidy

Pantarkes alebo Pantarkés ("Pantarkes" /iný prepis "Pantarkés") bol olympijský víťaz v zápasení dorastencov v roku 436 pred Kr.
Pantarkes z Élidy zvíťazil na 86. olympijských hrách v zápasení dorastencov (palé paidón). V Olympii sa táto disciplína zaviedla na 37. hrách v roku 632 pred Kr. a jej prvým víťazom bol Hipposthenes zo Sparty. 
Staroveký autor Pausanias uvádza, že socha Pantarka bola v olympijskej "Altide" umiestnená pri soche Tarenťana Ikka, najlepšieho trénera svojich čias. Toto miesto sa nachádzalo blízko juhovýchodného rohu Diovho chrámu, severne od steny Altidy. Pausanias ešte poznamenáva, že Pantarkes bol obľúbencom slávneho sochára Feidia.
Pod Jelení studánkou

Pod Jelení studánkou je prírodná rezervácia ev.č.1357, ktorá leží neďaleko obcí Malá Morávka a Stará Ves v okrese Bruntál
Ochrana.
Predmetom ochrany sú predovšetkým nezvyčajne početné kolónie mravca ("Formica lugubris") v prirodzenej jarabinovej smrečine pri hornej hranici lesa (1 100 – ) na hrebeni Jelenky pod Jelení studánkou v Hrubom Jeseníku.
Územie pamiatky sa čiastočne, alebo v celom rozsahu prekrýva s EVL Praděd a s vtáčím územím Jeseníky.
Flóra.
Väčšinu plochy rezervácie tvorí horská jarabinová smrečina, v ktorej sa nachádza rad ekotypov smreka, vybraných ako vhodné zdroje osiva. Len menšia časť porastu tvorí buk lesný. Na území rezervácie rastie niekoľko druhov osobitne chránených rastlín – sú to zvonček bradatý, fialka žltá sudetská, prilbica modrá, plavúň pučivý a chvostník jedľový.
Fauna.
Hlavným dôvodom ochrany je početný výskyt hniezd (mravenísk) mravca ("Formica lugubris"), ktorých je na území rezervácie niekoľko stoviek – miestami s hustotou až 21 mravenísk na 1 hektár plochy! Presné určenie vykonané v roku 1982 bolo prvým zistením tohto druhu mravca na území Moravy, hniezda sú však odtiaľ známe prinajmenšom od prvej polovice 20. storočia. Pri poslednej inventarizáciu v rokoch 1998 – 1999 bolo zistených celkom 1265 hniezd tohto druhu. Okrem tohoto mravca sa tu vyskytuje ešte ďalších desať druhov mravcov (napr. mravec hôrny a iné; týmto mravcom patrilo pri poslednej inventarizácii 203 hniezd).
Pozoruhodný je tiež výskyt niekoľkých druhov vzácnych a chránených vtákov, ako je drozd kolohrivec, pôtik kapcavý, krkavec čierny, jariabok hôrny a orešnica perlavá.
Turistika.
Priamo rezerváciou prechádza spoločne žltá a červená turistická trasa od bývalej chaty Alfrédka na Jeleniu studničku.
Karlov pod Pradědem

Karlov pod Pradědem je dedina, časť obce Malá Morávka v okrese Bruntál. Nachádza sa asi 2,5 km na západ od Malej Morávky.
Karlov pod Pradědem je tiež názov katastrálneho územia o rozlohe 23,2 km2.
Vývoj počtu obyvateľov.
Počet obyvateľov Karlova pod Pradědem podľa sčítania alebo iných úradných záznamov:
V Karlove pod Pradědem bolo vo februári 2015 evidovaných 237 adries (dočasné alebo rekreačné objekty). Pri sčítaní ľudu roku 2001 tu bolo napočítaných 72 domov, z toho 27 trvalo obývaných.
Pantarkes (Élis)

Pantarkes alebo Pantarkés ("Pantarkes" /iný prepis "Pantarkés") bol olympijský víťaz v jazdeckých pretekoch na koni v roku 228 pred Kr.
Pantarkes z Élidy zvíťazil na 138. olympijských hrách v jazdeckých pretekoch (kelés). V Olympii sa táto disciplína zaviedla na 33. hrách v roku 648 pred Kr. a jej prvým víťazom bol Krauxidas z Krannónu. 
Staroveký autor Pausanias uvádza, že pri návšteve Olympie videl aj sochu Pantarka s vytesaným nápisom, ktorý hlásal, že je darom Achájčanov, pretože tento muž zjednal mier medzi Achájčanmi a Éliďanmi. Na základe tejto dohody si tiež obe strany vrátili to, čo si vo vojne vzájomne ukoristili. Pantarkes pochádzal pravdepodobne z tej istej rodiny ako jeho menovec (Pantarkes z Élidy), olympijský víťaz v zápasení dorastencov z roku 436 pred Kr..
HK Inter Bratislava

 
HK Inter Bratislava (mediálny názov HK Respect Inter Bratislava) je slovenský hádzanársky klub žien, ktorý sídli v Bratislave. Vznikol v roku 1955 pod názvom "DŠO Iskra Slovnaft Bratislava". Je to 3-násobný majster Česko-Slovenska, 2-násobný víťaz Česko-slovenského a 3-násobný víťaz Slovenského pohára. Niekoľkokrát sa mu podarilo získať medailu aj v najvyššej slovenskej súťaže. Najväčší medzinárodný úspech dosiahol v roku 1980, keď sa prebojoval do finále Európskeho pohára majstrov.
História.
V roku 1945 sa v Bratislave, v mužskom oddieli klubu "ŠK Apollo", začala hrávať hádzaná s 11 hráčmi. Družstvo bolo tvorené zamestnancami Slovanftu. Približne v tom čase sa vytvorilo družstvo žienzamestnankyne Benzinolu, ktoré začali hrať hádzanú o 7 hráčov a ktoré sa kvalifikovali do II. ligy. V roku 1955 prešlo družstvo žien Benzinolu do Slovnaftu, ktorý zmenil názov na "DŠO Iskra Slovnaft Bratislava", kde medzitým mužský oddiel hádzanej zanikol. V sezóne 1962/63 sa toto družstvo aj s posilami zo zaniknutého majstrovského klubu "Lokomotíva Bratislava" prebojovalo do najvyššej česko-slovenskej ligy. O 7 rokov neskôr (sezóna 1969/70) sa družstvo, už pod názvom "TJ Internacionál Slovnaft Bratislava", stalo prvýkrát víťazom Česko-Slovenského pohára a v najvyššej ligovej súťaži skončilo strieborné, za majstrovským TJ Odeva Hlohovec. Prvý titul majstra Česko-Slovenska sa mu podarilo v roku 1975, čím sa prvýkrát kvalifikovalo aj do vtedajšieho Európskeho pohára majstrov. Druhý a tretí titul získalo v rokoch 1978 a 1979, ku ktorým pridalo aj víťazstvo v Česko-slovenskom pohári. Opäť hralo v EPM, kde sa im v sezóne 1979/80 podaril najväčší úspech v európskych pohárových súťažiachpostup do finále, v ktorom prehrali s juhoslovanským ŽRK Radnički Belehrad. Na prelome 80. a 90. rokov sa ešte dvakrát prebojovalo do Pohára EHF, skončili však už v osemfinále.
Po rozdelení Česko-Slovenska hralo družstvo v slovenskej Extralige, kde v sezóne 1993/94 skončilo na 4. mieste a po štvorročnej prestávke sa opäť dostalo do európskej súťažeMestského pohára EHF. Sezóna 1996/97 znamenalo vypadnutie z extraligy, do ktorej sa ale družstvo vrátilo už po roku. Ako nováčil získalo hneď bronzové medaily, ktoré zopakovalo aj v nasledujúcich štyroch sezónach. V sezóne 1999/00 hralo opäť Mestský pohár EHF, v ktorom sa prebojovalo do štvrťfinále, kde prehralo s dánskym Randers HK. 
Prvý ročník česko-slovenskej interligy znamenal pre družstvo zisk bronzovej medaily, ktorú doplnil bronzom aj národnom play-off. V roku 2003 bol klub dočasne pozastavený, ale už o rok neskôr znovuobnovený. Družstvo žien bolo prihlásené do 1. ligy, v ktorej zotrvalo do sezóny 2008/09, keď túto súťaž vyhralo a kvalifikovalo sa opäť do WHIL. Po jednej sezóne zostúpilo opäť do 1. ligy, v ktorej zotrvalo.
Úspechy.
Najvyššia česko-slovenská súťaž:
Najvyššia slovenská súťaž:
Interliga:
Česko-Slovenský pohár:
Slovenský pohár:
Receptory prirodzenej cytotoxicity

Receptory prirodzenej cytotoxicity (NCR, z angl. natural cytotoxicity receptors) sú skupina transmembránových aktivačných receptorov NK buniek imunoglobulínového (Ig) typu. Zo štruktúrneho hľadiska majú všetky NCR extracelululárnu časť viažucu ligand, transmembránovú časť, ktorá je asociovaná so signálnymi molekulami a intracelulárnu časť, ktorá zatiaľ nemá objasnenú funkciu. Asociované signálne molekuly sú založené na imunoreceptorovom tyrozínovom aktivačnom motíve (ITAM, z angl. immunoreceptor tyrosine-based activation motif). Do skupiny NCR sú zaraďované tri receptory: NKp30, NKp44 a NKp46 (z angl. natural killer protein).
NKp30.
NKp30 (NCR3, z angl. natural cytotoxicity receptor; CD337) bol objavený v roku 1999 a jeho gén je kódovaný na šiestom chromozóme medzi génmi pre proteíny s inými imunologickými funkciami. Na základe štruktúrnej homológie je zaraďovaný do rodiny proteínov CD28. Jeho transmembránová doména asociuje s proteínmi CD3γ alebo FcRγ, ktoré nesú sekvenčný motív ITAM. Vďaka alternatívnemu splicingu existuje 6 transkriptov génu pre NKp30, tri s Ig doménov typu V a tri s Ig doménov typu C, pričom schopnosť jednotlivých foriem vyvolať cytotoxickú odpoveď je značne rozdielna. Ako dôležitý faktor pre väzbu ligandov bola preukázaná oligemerizácia receptorov NKp30.
Prvým objaveným ligandom NKp30 bol proteín pp65 (z angl. phosphoprotein 65), ktorý je súčasťou hlavnej obálky cytomegalovírusu z rodiny "Herpesviridae". Tento proteín spôsobuje disociáciu CD3γ od NKp30 a zabraňuje šíreniu aktivačného signálu. Medzi aktivačné ligandy patria proteoglykány heparín a heparán sulfát, ktorých množstvo je zvýšené na povrchu nádorových buniek. Ako aktivačné ligandy NKp30 boli tiež identifikované membránová forma fyziologicky jadrového proteínu BAG-6 a proteín B7-H6, ktorý sa vyskytuje predovšetkým na povrchu nádorových buniek.
NKp44.
NKp44 (NCR2, CD336) je členom rodiny TREM (z angl. triggering receptors expressed on myeloid cells), čo je skupina aktivačných receptorov, ktoré zohrávajú rolu pri odpovedi na zápal a pri sepse. Jeho gén je kódovaný na rovnakom úseku, ako gén pre NKp30 a jeho transmembránová časť je asociovaná s proteínom DAP12, ktorý obsahuje ITAM.
Ligandy aktivovujúce cytotoxickú odpoveď cez NKp44 sú sialylované a sulfátované bunkové proteoglykány, hemaglutinín vírusu chrípky, NKp44L, ktorý sa nachádza na povrchu CD4-pozitívnych T-lymfocytov a doposiaľ neznáma zložka bunkovej steny baktérií. Cytotoxická odpoveď sprostredkovaná NKp44 je blokovaná naviazaním jadrového proteínu PCNA (z angl. proliferating cell nuclear antigen), ktorý je v nádorových bunkách transportovaný na ich povrch.
NKp46.
Receptor NKp46 (NCR1, CD335) sa od ostatných členov NCR líši tým, že obsahuje dve extracelulárne Ig domény a jeho gén je lokalizovaný na chromozóme 19. Jeho transmembránová doména asociuje s CD3ζ alebo FcγRI. Ide o evolučne najstarší proteín skupiny NCR. NKp46 rozpoznáva β-bunky pankreasu a hviezdicovité bunky pečene, jeho ligandy sú hemaglutinín a neuraminidáza.
Čisté tvary

Čisté tvary sú slovenská rocková kapela. V súčasnosti pôsobí najmä v Bratislave.
História.
Čisté tvary vznikli v roku 1999 v Martine. Ich prvou nahrávkou je záznam z koncertu na festivale Nočné Vlny, kde vystúpili spolu s Braňom Závodským. Druhým hudobným počinom je demonahrávka "Frekvencia č. 1".
Prvý oficiálny štúdiový album s názvom "Meskalin" vydala kapela v roku 2005, rok po tom, ako sa stala víťazom prestížnej hudobnej súťaže Jim Beam Music. Nahrávka vyšla v hudobnom vydavateľstve basgitaristu kapely Le Payaco Martina Stempela – Wagon records. Producentsky sa na albume podieľal Oskar Rózsa.
Nasledovalo veľké celoslovenské turné so skupinou Para. Spolupráca s Oskarom Rózsom pokračovala aj pri druhom albume "Rita von Anarchia", ktorý bol vydaný v roku 2008 opäť pod značkou Wagon records. V tom istom roku kapela odohrala niekoľko desiatok koncertov vrátane vystúpení na najväčších slovenských hudobných festivaloch Pohoda, Topfest, alebo Žákovic Open. Intenzívne koncertovanie jej v roku 2008 vynieslo nomináciu na cenu poslucháčov a v roku 2009 nomináciu na cenu pre najlepšiu koncertnú kapelu v rámci každoročného udeľovania cien Rádia_FM, Radio Head Awards a neskôr aj účinkovanie v známom hudobnom cykle českej televízie s Michalom Kaščákom a Petrom Fialom: Ladí-Neladí.
V roku 2013 sa Oskar Rózsa stal oficiálnym členom kapely na poste basgitaristu a na jeseň toho istého roku po štvorročnej prestávke kapela v Košiciach úspešne uskutočnila svoj koncertný comeback po boku kapely Slobodná Európa a hudobného projektu Hrana – pocta Marekovi Brezovskému. Nasledovalo krátke koncertné turné s kapelou The Ills.
V roku 2014 sa intenzívne venovala nahrávaniu a písaniu nových pesničiek. Práce na skladbách ukončila začiatkom roku 2015. Pod novým labelom Slnko records 13. októbra 2015 oficiálne vychádza tretí album. Názov albumu "Zem nás chce čistých" poslucháčov skupiny neprekvapuje a kapela hneď vyráža na krátke turné vrcholiace krstom v Bratislave.
Zoznam vrcholov v Slanských vrchoch

Zoznam vrcholov v Slanských vrchoch zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Čiernej hore

Zoznam vrcholov v Čiernej hore zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Levočských vrchoch

Zoznam vrcholov v Levočských vrchoch zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Laboreckej vrchovine

Zoznam vrcholov v Laboreckej vrchovine zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Branisku

Zoznam vrcholov v Branisku zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Ondavskej vrchovine

Zoznam vrcholov v Ondavskej vrchovine zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Bachurni

Zoznam vrcholov v Bachurni zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Majstrovstvá Južnej Ameriky v bejzbale 2015

Majstrovstvá Južnej Ameriky v bejzbale 2015 boli v poradí 13. Majstrovstvá Južnej Ameriky v bejzbale mužov, ktoré organizuje Juhoamerická bejzbalová konfederácia (CONSUBE). Konali sa od 28. februára7. marca 2015 v mestách Várzea Grande a Cuiabá, v štáte Mato Grosso, v Brazílii, za účasti 5 tímov. Brazília bola organizátorom juhoamerického šampionátu druhýkrát, predtým hostila turnaj v roku 2005 (v São Paulo). Titul získala po finálovom víťazstve nad domácou .
Majstrovstvá boli zároveň kvalifikáciou na bejzbalový turnaj Panamerických hier 2015, ktoré hostí kanadské Toronto. Kvalifikovalo sa na ne iba víťazné družstvo.
Účastníci.
 Číslo udáva umiestnenie v aktuálnom rebríčku IBAF k novembru 2014.
Konvenčná vojna

Konvenčná vojna predstavuje typ ozbrojeného konfliktu, kde jednotlivé strany používajú konvenčné zbrane, teda všetky zbrane okrem zbraní hromadného ničenia, jadrových, biologických a chemických zbraní, pričom bojujú otvorene na zemi, vo vzduchu či na mori. Sily oboch strán sú jasne definovateľné a organizované a používajú zbrane na boj proti vojsku protivníka.
Základným cieľom konvenčnej vojny je oslabiť alebo zničiť nepriateľské ozbrojené sily, obsadiť územie resp. narušiť jeho schopnosť ďalej viesť konvenčnú vojnu. S blížiacou sa kapituláciou sa však môže jedna alebo druhá strana uchýliť k nekonvenčnej vojne.
Za konvenčný konflikt sa obyčajne považujú bojové operácie vedené v súlade s medzinárodným vojnovým právom (definované Haagskym dohovorom, Ženevskými konvenciami a radom ďalších dokumentov), kde sa dodržiavajú práva vojnových zajatcov, civilistov a pod.
Za klasický príklad konvenčnej vojny možno považovať predovšetkým bojové operácie na západnom fronte druhej svetovej vojny, či boje na severoafrickom bojisku. Celá vojna však predstavuje komplexný konflikt, pre ktorý boli príznačné epizódy partizánskej vojny, útokov bez vyhlásenia vojny (útok na Nórsko a neskôr na Benelux), vyhladzovanie a genocída civilného obyvateľstva, vojnových zajatcov (východný front) a na záver i použitie jadrových zbraní (pacifické bojisko). V modernej podobe je za príklad konvenčnej vojny považovaná napr. vojna v Perskom zálive v r. 1991.
U Slatinného potoka

U Slatinného potoka je prírodná rezervácia ev.č.2246, ktorá leží neďaleko dediny Žďárský Potok v okrese Bruntál. Územie je pod správou CHKO Jeseníky.
Poloha.
Rozkladá sa na pravom brehu Slatinného potoka v Hanušovickej vrchovine, v katastri dediny Žďárský Potok, asi 6,5 km severozápadne od mesta Rýmařov v okrese Bruntál. Lokalita sa nachádza na území CHKO Jeseníky.
Ochrana.
Predmetom ochrany sú mokraďové ekosystémy pozdĺž prameniskového úseku Slatinného potoka, v ktorých sa vyskytujú zvlášť chránené druhy živočíchov a rastlín.
Flóra.
Rastie tu niekoľko druhov vzácnych rastlín, predovšetkým kropenáč trváci, vachta trojlistá, bielokvet močiarny, všivec lesný alebo nátržnica močiarna. K ďalším charakteristickým druhom patrí páperník úzkolistý, páperník pošvatý, popolavec kučeravý, rebríček bertrámový, škarda mäkká jastrabníkovitá, valeriána dvojdomá, fialka močiarna a vstavačovité - vstavačovec májový a vstavačovec Fuchsov. Lúka je pravidelne kosená, aby sa zabránilo expanzii porastu tŕstia.
Fauna.
Na lokalite sa pravidelne rozmnožuje niekoľko druhov obojživelníkov, napr. ropucha bradavičnatá, mlok obyčajný a mlok horský. Z lokality je uvádzaný výskyt mokraďových druhov vtákov, ako je močiarnica mekotavá a chrapkáč poľný.
Žďárský Potok

Žďárský Potok () je dedina, časť obce Stará Ves v okrese Bruntál. Nachádza sa asi 1,5 km na severozápad od Starej Vsi, nad ústím Slatinného potoka do Podolského potoka.
Žďárský Potok je tiež názov katastrálneho územia o rozlohe 36,59 km2.
História.
Prvá písomná zmienka o obci pochádza z roku 1609.
Vývoj počtu obyvateľov.
Počet obyvateľov Žďárského Potoka podľa sčítania alebo iných úradných záznamov:
V Žďárskom potoku bolo vo februári 2015 evidovaných 80 adries. Pri sčítaní ľudu roku 2001 tu bolo napočítaných 43 domov, z toho 14 trvalo obývaných.
Kahanec

Kahanec môže byť:
Slovenská basketbalová liga 2014/15

Slovenská basketbalová liga alebo Eurovia Slovenská basketbalová liga v sezóne 2014/15 bol 23. ročník extraligy basketbalistov, najvyššej basketbalovej súťaže mužov na Slovensku, ktorú kontroluje Slovenská basketbalová asociácia (SBA) cez združenie Slovenská basketbalová liga (SBL). V extralige, ktorá zmenila svoj mediálny názov na Eurovia SBL, bolo v tejto sezóne po štyroch rokoch opäť 10 družstiev. Novým majstrom sa stalo družstvo MBK Rieker Com Therm Komárno, ktoré vo finálovej sérii zvíťazilo nad víťazom základnej častiBC Prievidza.
Systém súťaže.
Systém SBL ostal podobný ako v predchádzajúcich sezónach extraligy. Po odohraní základnej časti dvakrát doma a vonku postúpi najlepších 8 družstiev do play-off. Štvrťfinálové duely play-off sa hrali na 3 víťazné zápasy, nasledujúce už na 4 víťazné zápasy.
Suchý vrch (prírodná rezervácia)

Suchý vrch je prírodná rezervácia ev. č. 1305 približne severozápadne od mesta Vrbno pod Pradědem v okrese Bruntál. Oblasť spravuje AOPK ČR Správa CHKO Jeseníky.
Ochrana.
Dôvodom je ochrana morfologicky výrazných kremencových skál s kamennými morami, prirodzených lesných ekosystémov, ktoré sa vyvinuli v týchto extrémnych podmienkach, a významného paleontologického náleziska. Priestor rezervácie zahŕňa vrchol a významnú časť svahov rovnomenného vrchu o nadmorskej výške 943 metrov, spadajúceho do pohoria Hrubý Jeseník.
Bigbang

Bigbang (nazývaný aj ako We Belong Together) je prvý singel juhokórejskej chlapčenskej skupiny Big Bang. Vyšiel ako kombinácia CD a DVD a obsahoval dokumentárny materiál navyše. Vydaný bol 29. augusta 2006 vydavateľstvom YG Entertainment a v rebríčkoch sa udržal 8 mesiacov. Na skladaní sa podieľali aj samotní členovia. Líder skupiny, G-Dragon, zložil hlavnú skladbu „We Belong Together“. Spolu s T.O.P-om k nej napísal aj text. Pieseň má rýchle tempo a rapové pasáže. „This Love“ je adaptácia rovnomennej piesne americkej rockovej skupiny Maroon 5, ktorú prepísal a tiež naspieval G-Dragon.
Pretty Maids

Pretty Maids je dánska hard rocková/heavy metalová skupina z mesta Horsens. Založili ju v roku 1981 Ronnie Atkins a Ken Hammer. Ich hudba je označovaná ako ťažká rocková s použitím klasických gitár a silným dôrazom na melódické prvky ako sú klávesy či vokály. Počas svojej existenie predala skupina stovky tisíc nahrávok. Skupina je známa svojou coververziou skladby „Please Don’t Leave Me“ od dvojice John Sykes/Phil Lynott, ktorá jej zvýšila popularitu. Objavili sa tiež na nemeckej verzii Monsters of Rock, kde bola Metallica spolu s Deep Purple headlinermi.
Železná (Vrbno pod Pradědem)

Železná je miestna časť mesta Vrbno pod Pradědem v okrese Bruntál v Moravskosliezskom kraji.
História.
Pôvodne hutnícku osadu založil Vratislavský biskup gróf Filip Gotthard von Schaffgotsch v roku 1770.
Prvý hámor dostal meno Nepomuk a hutnícka osada mala meno Hammerdörfel. Osada bola v područí obce Einsiedel (Mnichov).
Od roku 1795 sa pokúšala osamostatniť, čo sa na prvýkrát nepodarilo. Veľké úsilie pre osamostatnenie preukázal krajský hajtman Mückusch von Buchberg, po ktorom získala osada v roku 1795 nové meno Buchbergstahl a na jeho počesť bol zasadený v roku 1795 historický strom - buk, ktorý rastie dodnes. Osada získala samostatnosť až v roku 1835. V rokoch 1850 až 1877 bola súčasťou obce Mnichov. 
K obci tiež patrila osada Wolfseife. Názov Steinseifen tu neobstojí, pretože je to názov Skalného Potoka. Ďalej po roku 1835 osada Vidly (nemecky Gabel) a po roku 1930 aj Bílý Potok (tiež Bílý Zejf), táto obec vznikla v roku 1827 pod menom Zainhütte, ako je vidieť na mape z roku 1870. Od konca 19 stor. do roku 1947 mala meno Weisseseife. V roku 1947 bola obec premenovaná na Železnú.
Železiarne, valcovne a zlievárne patrili vrchnostenskej správe Javorník. Od roku 1805 boli prenajímané. Roku 1852 až 1875 ich mal v nájme rod Kleinov. Po roku 1900 sa tu výroba obmedzovala, zatiaľ čo dolovanie železnej rudy zaniklo už koncom 19. storočia. Od roku 1921 boli v nájme a.s. Ferrum Praha a od roku 1935 H. Grosse. Až v roku 1939 zakúpil celý komplex továrnik A. Grohmann a spol.. Hute pracovali do roku 1949. K roku 1925 je zaznamenaná výroba pečiatok. 
K roku 1880 sa uvádza všeobecná škola, ktorá mala v roku 1900 dve triedy, po roku 1918 mala expozitúru vo Vidliach. Roku 1925 tu bola pošta. 
V roku 1938 sa stala obec súčasťou Nemecka. 8. mája 1945 bola obec obsadená Červenou armádou a opäť pripojená k Česko-Slovensku. Potom bolo nemecké obyvateľstvo presídlené. Do tej doby bola obec čisto nemeckou. Obec stratila samostatnosť v roku 1960 pripojením k mestu Vrbno pod Pradědem.
Vývoj počtu obyvateľov.
Počet obyvateľov Železnej podľa sčítania alebo iných úradných záznamov:
V Železnej je k februáru 2015 evidovaných 144 adries. Pri sčítaní ľudu roku 2001 tu bolo napočítaných 131 domov, z toho 113 trvale obývaných.
Bigbang Is V.I.P

Bigbang Is V.I.P je druhý singel juhokórejskej chlapčenskej skupiny Big Bang. Vydaný bol 28. septembra 2006 vydavateľstvom YG Entertainment. Obsahuje 3 skladby, na ktorých produkcii sa podieľali hlavne G-Dragon a Perry. Na texte hlavnej skladby, „La La La“, sa podieľala celá skupina. Pieseň bola použitá v televíznom dokumente o formácii skupiny. Prvýkrát s ňou pred publikum vystúpili na 10. výročnom koncerte YG Family a ohlas bol pozitívny. Skladba „V.I.P.“ bola stručne predstavená na konci videoklipu k piesni „We Belong Together“ a aj jej text napísali všetci členovia spoločne. Celá skladba je rapovaná. R&amp;B skladba „My Girl“ je Tchäjangovým sólom.
Iné verzie.
La La La
My Girl (Tchäjangovo sólo)
V.I.P.
Zoznam vrcholov v Kysuckej vrchovine

Zoznam vrcholov v Kysuckej vrchovine zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk.
Dostihy (antické)

Dostihy ("hippos kelés") boli v starovekom Grécku súťažnou jazdeckou disciplínou panhelénskych hier. 
Antické jazdecké preteky sa od dnešných odlišovali. Jazdci nepoužívali sedlá, ani strmene a ostrohy. Sedeli nanajvýš na vlnených podložkách v krátkych prepásaných chitónoch a niekedy aj nahí. Namiesto dnešnej prilby mali len vlasy zviazané stuhou. Kone poháňali bičíkmi, bodcami alebo korbáčmi, ktoré držali v pravej ruke a opraty v ľavej. Rovnako ako pri dnešných džokejoch sa aj od nich požadovalo, aby boli ľahkí.
V Olympii sa dostihy zaviedli na 33. hrách v roku 648 pred Kr. Pretekári boli väčšinou námezdní, len zriedkavo súťažili majitelia koní osobne. Víťazný olympijský veniec si ale vždy odniesol len majiteľ koňa. Keďže boli kone v starovekom Grécku drahé a vlastnili ich len bohatí občania, dostihy ostali vždy „"športom aristokratov."" Aj jazdci (hippeis) boli do vojny regrutovaní prevažne z vyšších tried. Koní bolo málo vo väčšine gréckych štátoch, hlavne kvôli nevhodnému terénu a nákladom tým spojeným pri ich chove.
Dĺžka trate je pri jednotlivých jazdeckých pretekoch neznáma, pretože olympijský hippodróm zmizol bez stopy. Podľa odhadov vychádzajúcich z Pindarových výrazov "dodekandromos" (12 tratí, alebo okruhov) a "dodekagnamptos" (dvanásť obrátok), ktoré zazneli v jeho básňach pri opise jazdeckých pretekov, mala dĺžka trate pri pretekoch na vozoch približne 13,5 km a pri jazdeckých pretekoch 6,25 km. Do úvahy sa pritom vzali rozmery "Konského námestia" v Istanbule, bývalého Hippodromu, miesta, kde byzantskí cisári organizovali jazdecké preteky.
Bigbang 03

Bigbang 03 je tretí singel juhokórejskej chlapčenskej skupiny Big Bang a vyšiel 22. novembra 2006 pod vydavateľstvom YG Entertainment. Singel pozostáva z piatich skladieb. K piesni „Good Bye Baby“ napísal text Tchäjang a o hudbu sa postarali Perry a Brave Brothers. Na skladbe „Forever With U“ spolupracovali G-Dragon a T.O.P spolu so speváčkou skupiny 2NE1, Pak Bom. Pieseň „Laugh It Off“ je Däsongovým sólom.
Zoznam vrcholov v Belianskych Tatrách

Zoznam vrcholov v Belianskych Tatrách zahŕňa pomenované vrcholy s nadmorskou výškou nad v tejto časti Tatier. Zoznam vychádza z podrobnej mapy daného územia a údajov, dostupných na stránkach hiking.sk. Keďže celé pohorie je z dôvodu ochrany prírody uzavreté pre návštevníkov, hrebeňom vedie len chodník z Kopského cez Široké sedlo do Ždiaru.
Basketbalová extraliga žien 2014/15

Basketbalová extraliga žien v sezóne 2014/15 bol 23. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Do extraligy sa v tejto sezóne prihlásilo 8 družstiev, ale na rozdiel od minulej a predminulej sezóny sa už nehrala Stredoeurópská liga (MEL). Prvenstvo v súťaži obhájilo družstvo Good Angels Košice, ktoré tak získalo 12. titul v poradí a v historických tabuľkách predbehlo v počte titulov MBK Ružomberok, ktorý dosiahol 11 titulov.
Systém súťaže.
Po odohraní základnej časti raz doma a vonku nasledovala nadstavbová časť, v ktorej sa družstvá rozdelili do dvoch skupín, o 1. až 4. miesto a 5. až 8. miesto. Družstvá si body zo základnej časti prenášali do nadstavbovej časti. Po skončení nadstavbovej časti sa rozhodlo o umiestnení družstiev do play-off, do ktorého postúpili všetky tímy. Štvrťfinále sa hralo na 2 víťazné zápasy; semifinále, finále a play-off o 3. miesto na 3 víťazné zápasy. Zo súťaže nikto nevypadol.
Účastníci.
Pozn: Družstvá BK Petržalka a BKŽ Levice, ktoré skončili v minulej sezóne na 6. a 9. mieste, sa do tejto sezóny extraligy neprihlásili. Rozhodli sa účinkovať v rakúskej nadnárodnej lige AWBL.
Tarcisio Bertone

Tarcisio Bertone SDB (* 2. decembra 1934, Romano Canavese) je taliansky salezián a kardinál, bývalý arcibiskup janovský (20022006), emeritný kardinál štátny sekretár Vatikánu a camerlengo.
Biografia.
Mladosť.
Narodil sa 2. decembra 1934 v Romano Canavese, blízko Turína, ako piate z ôsmich detí. Základného vzdelania sa mu dostalo vo Valdocco v Turíne. V Turíne tiež absolvoval strednú školu Liceo Salesiano Valsalice, ktorú prevádzkovali saleziáni. Tu hral futbal, ktorý si obľúbil.
Po strednej škole nastúpil do noviciátu u saleziánov dona Bosca v Pinerolo. Večné sľuby zložil 3. decembra 1950.
Na kňaza bol vysvätený 1. júla 1960 biskupom Albino Mensa, ktorý ho poslal na teologickej štúdium do ​​Turína, kde získal licenciát teológie po vypracovaní práce o tolerancii a náboženskej slobode. Potom pokračoval v štúdiách v Ríme, kde získal licenciát a neskôr doktorát z kánonického práva na tému: "Riadenie cirkvi v myslení pápeža Benedikta XIV".
Kňazská služba a akademická kariéra.
Od roku 1967 vyučoval morálnu teológiu na Ateneo Salesiano v Ríme, ktorý sa v roku 1973 stal Pápežskou saleziánskou univerzitou. Na tejto univerzite tiež vyučoval mnoho rokov medzinárodné právo a práva menšín. Pri revízii kódexu kanonického práva spolupracoval v jej poslednej fáze a vyvíjal úsilie k jej prijatiu partikulárnymi (miestnymi) cirkvami. V roku 1988 patril do skupiny kňazov, ktorí sprevádzali vtedajšieho kardinála Josepha Ratzingera pri rokovaní o zmierenie s arcibiskupom Marcelom Lefebvre. V roku 1989 sa stal rektorom Pápežskej saleziánskej univerzity.
Arcibiskup vo Vercelli.
Dňa 4. júna 1991 bol menovaný na arcibiskupa vo Vercelli, najstaršej diecézy v Piemonte. Na biskupa bol vysvätený 1. augusta 1991 biskupom Albinom Mensa, spolusvätiteľmi boli biskupi Luigi Bettazzi a Carlo Cavalla. 28. januára 1993 bol v talianskej biskupskej konferencii menovaný predsedom komisie "Pax et Iustitia".
Sekretár Kongregácie pre náuku viery.
Dňa 13. júna 1995 bol menovaný sekretárom Kongregácie pre náuku viery. Z titulu tejto funkcie ho Ján Pavol II. poveril zverejnením tretieho fatimského tajomstva.
Kardinál štátny sekretár.
V decembri 2002 bol menovaný janovským arcibiskupom, pri konzistóriu 21. októbra 2003 bol vymenovaný za kardinála. Pápež Benedikt XVI. ho potom, čo odišiel na odpočinok Angelo Sodano, povýšil 22. júna 2006 na kardinála štátneho sekretára. Tejto funkcie sa ujal 15. septembra toho istého roka. O necelý rok neskôr, 4. apríla 2007 ho Benedikt XVI. menoval camerlengom. Od rezignácie Benedikta XVI. až do začiatku pontifikátu pápeža Františka formálne viedol cirkev a bol hlavným predstaviteľom Vatikánu. Jeho rezignáciu na funkciu štátneho sekretára pápež František prijal dňa 31. augusta 2013, pričom ho požiadal, aby zastával funkciu až do 15. októbra 2013.
Dňa 20. decembra 2014 rezignoval na post camerlenga a jeho nástupcom sa stal kardinál Jean-Louis Tauran
Volejbalová extraliga žien 2014/15

Volejbalová extraliga žien v sezóne 2014/15 bol 23. ročník extraligy volejbalistiek, najvyššej volejbalovej súťaže žien na Slovensku, ktorú kontroluje Slovenská volejbalová federácia (SVF). V extralige súťažilo opäť 10 družstiev. Na rozdiel od predchádzajúcich sezón sa družstvá VK Slávia EU Bratislava a BVK Bratislava zúčastnili už základnej časti, nakoľko v tejto sezóne neúčinkovali v Stredoeurópskej lige. Pätnástykrát získalo titul družstvo VK Slávia EU Bratislava, ktoré vo finále zvíťazilo nad víťazom základnej častiVK Spišská Nová Ves.
Víťazkou ankety o najlepšiu extraligovú volejbalistku, ktorú vyberali extraligoví tréneri, sa stala Miroslava Kuciaková zo Slávie EU Bratislava.
Systém súťaže.
Po odohraní základnej časti raz doma a vonku sa družstvá v 2. časti súťaže rozdelili na 3 skupiny, o 1.4., 5.7. a 8.9. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Družstvá na 1. až 8. mieste po nadstavbovej časti postúpili do štvrťfinálových zápasov play-off. Štvrťfinále sa hralo na 2 víťazné zápasy; semifinále, finále a o 3. miesto na 3 víťazné zápasy a stretnutia o umiestnenie na 2 hrané zápasy. Zo súťaže nevypadol priamo nikto, družstvá na 9. a 10. mieste odohrali prelínaciu baráž s víťazmi regionálnych skupín 1. ligy.
Účastníci.
Poznámky: 
Prelínacia súťaž.
Družstvo Dobré zo Slovenska Prešov sa v extralige zachránilo a v sezóne 2015/16 bude spolu s ním hrať aj víťaz 1. ligy Stred – Zvolen.
Extrémista

Extrémista môže byť:
Bílý Potok (Vrbno pod Pradědem)

Osada Bílý Potok () je miestnou časťou Vrbna pod Pradědem. 
História.
Obec vznikla pod menom "Zainhütte" v roku 1828 pri rovnomennej huti a hámri postavených vroclavským biskupom. Vroclavské biskupstvo tu spracovávalo vlastnú železnú rudu vyťaženú v miestnych šachtách. Táto huta patrila pod železiarne v Železnej (1770). Vyrábali sa tu, ako už napovedá názov železné prúty, rôzne osi pre povozy, rôzne náradie a tiež diely chladných zbraní a kyrysov (časť o zbraniach je len z ústneho podania). Od svojho založenia patrila osada pod Mnichov a od roku 1835 pod Železnú. Po zániku huty ku koncu 19. storočia bola premenovaná na "Weisseseife" a v roku 1947 na "Bílý Potok". Ešte v päťdesiatych rokoch 20. storočia tu bol funkčný kremencový lom. Asi 1 km od osady na malebných skalách nad bílopotockou cestou stoja zrúcaniny dvojhradia Weisenštejn-Rabenštejn. V súčasnosti je osada križovatkou turistických trás a nachádzajú sa tu prevažne rekreačné objekty.
Vývoj počtu obyvateľov.
Počet obyvateľov Bieleho Potoka podľa sčítania alebo iných úradných záznamov:
V Bílom Potoku bolo k februáru 2015 evidovaných 14 adries. Pri sčítaní ľudu roku 2001 tu bolo napočítaných 8 domov, z toho 5 trvale obývaných.